เรื่องร้องเรียน: แจ้งปัญหาเรื่องฝุ่นจากการ เตรียมพื้นที่สร้าง หมู่บ้านใหม่บริเวณกรุงเทพกรีฑาตัดใหม่ ขาออก (ซ้ายมือ) ที่จะออกสู่ถนนร่มเกล้า  มีฝุ่นสีแดง กระจายเต็มถนนและ กระจายวงกว้างไปถึง สวนวนาภิรมย์ร่มเกล้า ซึ่งเป็นสถานที่พักผ่อนของประชาชน และผู้รับเหมา ได้นำรถจอดริมถนนทั้ง 2 ฝั่ง อยากให้เขตลาดกระบัง อย่าได้เพิกเฉย ขอให้รีบดำเนินการแก้ไข เนื่องจาก ประชาชนเดือดร้อนมาเป็นเวลาเกือบ สามอาทิตย์แล้ว   ก็ไม่เห็นเขตลาดกระบังทำอะไรเลย ปล่อยปละละเลย ให้บ. สร้างบ้านดำเนินการก่อสร้างตามอำเภอใจ
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ตรวจสอบพบว่ามีการดำเนินการถมดินในโครงการก่อสร้างหมู่บ้านบริเวณถนนศรีนครินทร์-ร่มเกล้า เชื่อมต่อถนนร่มเกล้า จึงได้ประชาสัมพันธ์ให้ผู้ประกอบการดูแลรักษาความสะอาดบริเวณหน้างานอย่างต่อเนื่อง และกำชับให้รถบรรทุกจัดให้มีสิ่งปกคลุมไม่ให้ดินตกหล่นบนผิวการจราจร เพื่อลดผลกระทบด้านฝุ่นละอองต่อประชาชน ทั้งนี้ จะจัดกำลังเจ้าหน้าที่กวดขันตรวจสอบตามกรณีดังกล่าวอย่างต่อเนื่องต่อไป
ความเห็นของผู้แจ้ง: ทำงานล่าช้ามากค่ะ แจ้งไปหลายวัน เพิ่งจะดำเนินการ ก่อสร้างก็ไม่มีอะไร มาคลุมป้องกันฝุ่น โยธาก็ไม่มีมาตรการอะไร ฝุ่นกระจายไปทั่ว
พื้นที่: แขวงคลองสามประเวศ เขตลาดกระบัง กรุงเทพมหานคร